stanford-oval/wikipedia huggingface dataset:
Elämän tarkoitus
Länsimainen filosofia > Naturalismi

Filosofiassa naturalismi on käsitys, että todellista on vain fyysinen luonto ja että kaikki ilmiöt ovat tieteellisesti selitettävissä. Ontologisen naturalismin mukaan luonto on kaikenkäsittävä eikä sen ulkopuolella ole mitään. Naturalismi menetelmällisenä tai tietoteoreettisena käsitteenä tarkoittaa näkemystä, jonka mukaan luonnossa havaittavat ilmiöt ovat parhaiten selitettävissä luontoon pohjautuvilla syillä. Naturalistisen näkemyksen mukaan elämä on luonnonilmiö, jolla ei ole tarkoitusta eli tavoitetta. Elävillä olennoilla voi olla omia tavoitteita.
Evoluutiobiologi Richard Dawkins selittää elämän tarkoitusta kirjassaan Geenin itsekkyys evoluution avulla. Dawkins ajattelee, ettei evoluutiolla ja sitä kautta esimerkiksi elämällä ole mitään korkeampaa tarkoitusta. Hänen mukaansa korkeammat tarkoitukset liittyvät kehittyneiden aivojen toimintaan esimerkiksi jotakin tavoiteltaessa.
Länsimainen filosofia > Humanismi

Humanismi on elämänkäsitys, joka perustuu naturalistiseen näkemykseen todellisuudesta ja ajattelee, että ihmiset itse antavat merkityksen omalle elämälleen. Elämä ja todellisuus eivät ole mihinkään päämäärään suuntautuneita. Ihmisen tarkoituksen määrittävät ihmiset. Yksittäisen ihmisen onnellisuus on sidoksissa muiden ihmisten hyvinvointiin, osittain koska ihmiset ovat yhteisöllisiä eläimiä, jotka löytävät merkitystä yhteisöllisten suhteiden kautta, ja osittain koska kulttuurinen edistys hyödyttää kaikkia kyseisessä kulttuurissa eläviä.
Uskonto

Uskonnolliselta näkökannalta elämän tarkoituksena on pidetty muun muassa jumalien palvelemista ja heidän tahtonsa noudattamista.
Islamin mukaan Jumala loi ihmisen ainoastaan yhtä tarkoitusta varten, eli palvomaan Jumalaa: ”Olen luonut henkiolennot ja ihmiset vain palvelemaan Itseäni” (Koraani 51:56).
Buddhalaisuuden mukaan totuus elämästä on se, että se on kärsimystä, joka johtuu elämänjanosta. Kärsimys lakkaa, kun elämänjano sammuu. Tie elämänjanon sammumiseen on jalo kahdeksanosainen polku kohti lopullista tavoitetta, joka on nirvana eli valaistuminen ja näin samsarasta eli elämän kiertokulusta vapautuminen. Tämä voi tapahtua vain mietiskelyn ja henkisen kasvun kautta.
Hindulaisuuden mukaan ihmisellä on elämässään neljä päämäärää: kama, artha, dharma ja mokša. Sanotaan, että kaikki ihmiset etsivät kamaa (fyysistä ja henkistä nautintoa) ja arthaa (aineellista ja henkistä omaisuutta). Vanhemmiten ihmisen sanotaan tavoittelevan dharmaa (oikeudenmukaisuus, velvollisuus, henkinen oppi). Neljäs ja perimmäinen päämäärä on mokša, jossa vapaudutaan jälleensyntymän eli samsaran ketjusta ja yhdistytään brahmaniin eli maailmansieluun. Ihmisen kannattaa tehdä elämässä hyviä tekoja kartuttaakseen hyvää karmaansa, jotta jälleensyntymän kierto katkeaisi.
Kristinuskon mukaan elämän tarkoitus on löytää pelastus Jeesuksessa ihmisen aineellisen elämän aikana. Kristinuskon perusajatus on Jumalan rakkaus, joka ei lopu fyysisen elämän kuolemaan, vaan kestää ikuisesti. Johanneksen evankeliumin mukaan Jumala lähetti oman poikansa pelastamaan maailman. ”Sillä niin on Jumala maailmaa rakastanut, että hän antoi ainokaisen Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä” (Joh.3:16).
Käsite populaarikulttuurissa

Ajatusta ”elämän tarkoituksesta” on parodioitu usein. Tunnetuimpia parodioita on Douglas Adamsin kirjassa Linnunradan käsikirja liftareille esitetty vastaus elämään, maailmankaikkeuteen ja kaikkeen muuhun sellaiseen. Kirjan antama vastaus on neljäkymmentäkaksi.
Monty Pythonin elokuvan Monty Python – Elämän tarkoitus (1983) lopussa kysymykseen elämän tarkoituksesta vastataan: ”No, se ei ole mitään kovin erikoista. Hmm, yritä olla kiva ihmisille, varo syömästä rasvaa, lue hyvä kirja silloin tällöin, kävele hieman, ja yritä elää rauhassa ja sopusoinnussa yhdessä kaikkien uskontojen ja kansojen edustajien kanssa”.
Kirjallisuutta

Baggini, Julian: What’s It All About? Philosophy and the Meaning of Life.  Suffolk:  Granta, 2004.  ISBN 1-86207-661-8.  (englanniksi)
Baumeister, Roy F.: Meanings of Life.  New York:  Guilford Press, 1991.  ISBN 0-89862-763-X.  (englanniksi)
Klemke, E. D.: The Meaning of Life.  New York:  Oxford University, 1981.  ISBN 0-19-502871-6.  (englanniksi)
Aiheesta muualla

Wikisitaateissa on kokoelma sitaatteja aiheesta .
Hartikainen, Erkki ja Vainio, Janne: Elämän tarkoitus. Vapaa Ajattelija 4/2003.
Metz, Thaddeus: The Meaning of Life The Stanford Encyclopedia of Philosophy. The Metaphysics Research Lab. Stanford University. (englanniksi)
Sokrateen patsas Ateenan akatemian edustalla. Leonídas Drósis, 1880.
Paul Gauguin, Mistä tulemme? Keitä olemme? Minne menemme?, 1897/98.
Ewald Lienen

| 0 | 1 | 2 |
| --- | --- | --- |

Henkilötiedot
Koko nimi: Ewald Lienen
Syntymäaika: 28. marraskuuta 1953 (ikä 70)
Syntymäpaikka: Schloß Holte-Stukenbrock, Nordrhein-Westfalen, Saksa
Seura
Seura:  FC St. Pauli
Tehtävä: tekninen johtaja
Seurat
| Vuodet | Seura | O (M) |
| –1974 1974–1977 1977–1981 1981–1983 1983–1987 1987–1992 |  VfB Schloß Holte  Arminia Bielefeld  Borussia M'Gladbach  Arminia Bielefeld  Borussia M'Gladbach  MSV Duisburg |  ? 96 (24) 115 (23) 60 (12) 126 (13) 104 (4) |
Valmennusura
1993–1994 1997–1999 1999–2002 2002–2003 2003 2004–2005 2006–2008 2009–2010 2010 2010–2011 2012–2013 2013–2014 2014–2017:  MSV Duisburg  FC Hansa Rostock  1. FC Köln  CD Tenerife  Borussia M'Gladbach  Hannover 96  Panionios FC  TSV 1860 München  Olympiakos FC  Arminia Bielefeld  AEK Ateena  FC Oțelul Galați  FC St. Pauli
 Seurajoukkueuran tilastot kattavat vain kansalliset sarjat.
Ewald Lienen (s. 28. marraskuuta 1953) on saksalainen jalkapallovalmentaja ja entinen hyökkääjä. Kesästä 2017 lähtien hän on toiminut FC St. Paulin teknisenä johtajana.[lähde? ]
Ura pelaajana

Lienen aloitti ammattilaisuransa DSC Arminia Bielefeldissä 1974 seuran pelatessa 2.Bundesliigassa. Kolmen Arminia-kauden aikana hän oli säännöllinen avauskokoonpanon mies ja vakuutti otteillaan pääsarjatasolla, 1.Bundesliigassa, pelanneen Borussia Mönchengladbachin, johon hän siirtyi 1977. Edellisvuosien mestariseura ei onnistunut Lienenin pelivuosina voittamaan mestaruutta, vaan oli parhaimmillaan toinen kaudella 1977–1978. Eurokentillä Borussia Mönchengladbach kuitenkin menestyi ja Lienen sai vastuuta päävalmentaja Udo Lattekilta. Kaudella 1978–1979 Gladbach eteni aina UEFA Cupin finaaliin saakka, jossa se kukisti Belgradin Punaisen tähden yhteismaalein 2–1. Lienen pelasi kaikissa Gladbachin otteluissa UEFA Cupissa ja teki kaksi maalia.
Menestys Euroopassa sai jatkoa myös seuraavalla kaudella 1979–1980, mutta tällä kertaa Gladbachin unelma toisesta perättäisestä UEFA Cupin voitosta kariutui finaalitappioon Eintracht Frankfurtille. Lienen pelasi jälleen kaikki cupin ottelut ja teki edelliskauden tavoin kaksi maalia. Hän pelasi euromenestyskausien jälkeen Gladbachissa vielä kauden 1980–1981, kunnes palasi DSC Arminia Bielefeldiin, joka oli noussut 1. Bundesliigaan.
Lienen loukkaantui pahannäköisesti elokuussa 1981 pelatussa ottelussa Werder Bremeniä vastaan, kun hänen jalkaansa tuli 25 cm pitkä avohaava Norbert Siegmannin taklauksen seuraksena. Haavaan tikattiin 23 tikkiä, mutta hän palasi harjoituksiin jo 17 päivää loukkaantumisen jälkeen.
Kahden Arminia-kauden jälkeen Lienen palasi Borussia Mönchengladbachiin 1983. Jälleen kerran Saksan liigamestaruus kiersi hänet. Kaudella 1983–1984 hän pääsi seuran kanssa Saksan cupin loppuotteluun, jossa FC Bayern München oli kuitenkin vahvempi. Lienen jätti Gladbachin kauden 1986–1987 jälkeen pelattuaan seurassa 241 liigaottelua ja tehtyään niissä 36 maalia. Jätettyään Gladbachin hän jatkoi peliuraansa Oberligassa pelanneen MSV Duisburgin kanssa suorittaen samalla valmentajantutkintoa. Duisburgin kanssa hän nousi 2. Bundesliigaan kaudella 1988–1989 ja kaksi kautta myöhemmin seura nousi pääsarjatasolle, josta se kuitenkin putosi yhden kauden jälkeen. Kauden 1992–1993 päätteeksi Lienen lopetti pitkän pelaajauransa 37-vuotiaana.
Ura pelaajana > Ansiot pelaajana

UEFA Cup: 1979
Hopeaa: 1980
Saksan Cup
Hopeaa: 1984
Ura valmentajana > Ansiot valmentajana

2. Bundesliiga: 2000
Danny Gathings

| Danny Gathings> Henkilötiedot |
| --- | --- |
Koko nimi:  Danny Gathings
Syntynyt: 11. joulukuuta 1980 (ikä 43) Winston-Salem, Pohjois-Carolina, Yhdysvallat
Kansalaisuus:   Yhdysvallat
Koripalloilija
Pituus:  196 cm
Paino:  96 kg
Pelaajaura
Yliopistojoukkueet
2002–2005:   High Point University
Seurajoukkueet
2005 2006–2009 2009:   Aura Basket  Uppsala Sallén  UU-Korihait
Danny Gathings  (s. 11. joulukuuta 1980 Winston-Salem), on yhdysvaltalainen koripalloilija, joka on tällä hetkellä vapaa pelaaja. Gathings on pituudeltaan 196 cm. Viimeksi hän pelasi Korihaissa, mutta sai potkut ennen kauden alkua.
Aiheesta muualla

[vanhentunut linkki] (englanniksi)
Demetrios

Demetrios (m.kreik. Δημήτριος) on kreikkalainen nimi, joka voi viitata seuraaviin henkilöihin:
Demetrios I Poliorketes, Makedonian kuningas
Demetrios II, Makedonian kuningas
Demetrios, Makedonian kuningas Filippos V:n poika
Demetrios Kalos, Demetrios I:n poika
Demetrios I, seleukidien valtakunnan kuningas
Demetrios II, seleukidien valtakunnan kuningas
Demetrios III Eukairos, seleukidien valtakunnan hallitsija
Demetrios I, Baktrian kuningas
Demetrios I (1914–1991), ortodoksinen patriarkka
Demetrios (ensimmäinen vuosisata), kyynikkofilosofi
Demetrios Faleronlainen (k. n. 280 eaa.), puhuja ja peripateettiseen koulukuntaan kuulunut filosofi
Demetrios Faroslainen (k. 214 eaa.), Illyrian Faroksen hallitsija 222–219 eaa.
Demetrios Lakonialainen (100-luvun loppu eaa.), epikurolainen filosofi
Demetrios Magnesialainen (ensimmäinen vuosisata eaa.), kirjailija
Demetrios Mirhanvuodattaja, tessalonikalainen suurmarttyyri
Demetrios Palaiologos, Bysantin keisari Manuel II Palaiologoksen poika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Demetrios”, voi hakea sivunnimihaulla, laajalla sivunnimihaulla tai tekstihaulla.
Costa Rica kesäolympialaisissa 1936

Costa Rica osallistui ensimmäistä kertaa olympiakisoihin Berliinin kesäolympialaisissa 1936, kun maa lähetti kisoihin yhden miespuolisen miekkailijan. B. de la Guardia karsiutui miesten säilässä alkukierroksilla.
Seuraavan kerran Costa Rica osallistui olympialaisiin 28 vuotta myöhemmin, vuoden 1964 Tokion kesäolympialaisissa.
Joukkue

| Miehet> Urheilumuoto | Miehet> Urheilija | Miehet> Laji | Miehet> Sijoitus | Miehet>  | Miehet>  | Miehet>  | Miehet>  |
| --- | --- | --- | --- | --- | --- | --- | --- |
| Miekkailu | B. de la Guardia | säilän yksilökilpailu | karsiutui alkukierroksilla |  |  |  |  |
Delegointi

Delegointi tarkoittaa jonkin suoritettavan asian siirtämistä toiselle henkilölle, yleensä alaisilleen, esimerkiksi työpaikalla arvoasteikossa alemmille työntekijöille. Se kuvastaa yleensä määräysvaltaa ja vastuunsiirtämistä tietyissä tehtävissä toiselle henkilölle. Delegoinnissa annetaan alaisille osa päätöksenteon vastuuta. Oikein suoritettuna delegointi ei tarkoita vastuunpakoilua. Delegoinnin hyödylliseen toteuttamiseen tarvitaan myös koordinointia, jotta delegoidut työt eivät olisi päällekkäisiä tai jättäisi tekemättömiä töitä.
Danny Dyer

Danny Dyer vuonna 2007.
Daniel John ”Danny” Dyer (s. 24. heinäkuuta 1977) on brittiläinen näyttelijä, joka on näytellyt muun muassa elokuvissa Verisempi viikonloppu, Gangstereiden paratiisi, Football Factory ja Doghouse.
Aiheesta muualla

Viralliset kotisivut (englanniksi)
Danny Dyer Internet Movie Databasessa. (englanniksi)
Danny Dyer Elonetissä.
Demetrios I Soter

Demetrius I. Soter kolikossa
Demetrios I Soter (185 eaa. – 150 eaa.) oli Seleukidien valtakunnan kuningas vuosina 161–150 eaa. Hänen isänsä Seleukos IV Filopator oli lähettänyt hänet Roomaan panttivangiksi. Hänen isänsä kuoleman jälkeen 175 eaa. Antiokhos IV Epifanes käytti Demetrioksen poissaolon hyödykseen ja otti vallan. Demetrios pakeni Roomasta ja otti itselleen Syyrian kruunun 162 eaa. syrjäytettyään serkkunsa Antiokhos V Eupatorin.
Epiteetti Soter tarkoittaa pelastajaa. Demetrios sai sen babylonialaisilta, jotka hän vapautti Meedian satraapin Timarkhoksen vallasta. Timarkhos oli puolustanut Meediaa nousevaa Parthiaa vastaan. Ilmeisesti Timarkhos oli katsonut Demetrioksen nousun valtaan syyksi julistautua riippumattomaksi kuninkaasta ja laajentaa alueitaan Babyloniaan. Demetrios löi Timarkhoksen joukot taistelussa 160 eaa., tappoi Timarkhoksen ja poisti Kappadokian kuninkaan Ariarathes V:n vallasta. Seleukidien valtakunnan yhtenäisyys palasi hetkeksi.
Timarkhoksen veli Herakleides alkoi esittää, että poika nimeltä Aleksanteri Balas oli Antiokhos IV:n poika. Herakleides sai puolelleen Rooman senaatin. Demetrios lyötiin taistelussa ja tapettiin vuonna 150 eaa.
Juutalaisessa historiassa Demetrios tunnetaan voitostaan makkabealaisia vastaan.
Käännös suomeksi
Danny Fonseca

Danny Fonseca
Danny Alberto Fonseca (s. 7. marraskuuta 1979) on costaricalainen jalkapalloilija. Hän on keskikenttäpelaaja.
Fonsecan ensimmäinen maaottelu oli 20. helmikuuta 2003 Hondurasia vastaan. Hän on pelannut 24 maaottelua, joissa on tehnyt kaksi maalia (tilanne 20. kesäkuuta 2006). Vuoden 2006 MM-lopputurnauksessa Fonseca pelasi kahdessa ottelussa yhteensä 118 minuuttia.
Seurat

2003–2004 Deportivo Saprissa
2004–2005 Club Sport Herediano
2005– CS Cartaginés
Danny Driver

Danny Driver (s. 1977) on brittiläinen pianisti.
Driver opiskeli Cambridgen yliopistossa luonnontieteitä ja sai samalla musiikin opetusta Alexander Kellylta sekä Piers Lanelta. Cambridgesta Driver siirtyi Royal College of Musiciin, jossa häntä opetti Irina Zaritskaja. Hän viimeisteli opintonsa yksityisesti Maria Curcion johdolla. Hän sai useita palkintoja jo opiskeluaikoinaan.
Driver teki ensimmäisen esiintymisensä Promsissa vuonna 2011 toimimalla solistina Franz Reizensteinin humoristisen Concerto Popolare (A Piano Concerto to End All Piano Concertos) -teoksen esityksessä. Hän on tullut tunnetuksi suhteellisen vähälle huomiolle jääneidenkin säveltäjien tuotannon esittämisestä. Hän on levyttänyt muiden muassa Carl Philipp Emanuel Bachin, Georg Friedrich Händelin, Robert Schumannin, Amy Beachin, Dorothy Howellin, Cécile Chaminaden, York Bowenin, Erik Chisholmin, Mili Balakirevin ja Benjamin Dalen teoksia. Resitaaleissaan hän on esittänyt esimerkiksi Thomas Adèsin, Eugen d'Albertin, Nikolai Medtnerin, Max Regerin, Clara Schumannin ja Richard Straussin pianosävellyksiä.
Driver on tehnyt aktiivista yhteistyötä viulisti Chloë Hanslipin, baritoni Christian Immlerin ja sellisti Oliver Coatesin kanssa. Kapellimestareita, joiden kanssa hän on tehnyt yhteistyötä, ovat olleet muiden muassa Andrew Litton, Richard Farnes, Martyn Brabbins, Rory MacDonald, Christopher Warren-Green, James MacMillan ja Bramwell Tovey. Driverin vaimo on kapellimestari Rebecca Miller. Tämän kanssa hän piti York Bowenin kolmannen pianokonserton Yhdysvaltain-ensiesityksen vuonna 2009. Driverin levy-yhtiönä on ollut Hyperion Records. Hänen levytyksensä ovat saaneet esimerkiksi Limelight-lehden "vuoden soitinlevytyksen" tunnustuksen ja päässeet The New York Timesin parhaiden klassisten levytysten listalle. Driver on saanut myös Gramophone-ehdokkuuksia. Hän on opettanut professorina Royal College of Musicissa.
Aiheesta muualla

Viralliset sivut (englanniksi)
Craig Cathcart

Craig Cathcart (2019)
Craig Cathcart (s. 6. helmikuuta 1989 Belfast) on pohjoisirlantilainen jalkapalloilija, joka edustaa Englannin mestaruussarjassa pelaavaa Watfordia. Hän on pelipaikaltaan puolustaja.
Seurajoukkueura

Manchester Unitedin nuorisojoukkueen kapteenina toiminut Cathcart on perinteinen oikeajalkainen keskuspuolustaja hyvillä taklauksillaan.[lähde? ] Hän liittyi Unitedin harjoitusrinkiin heinäkuussa 2005. Cathcart pääsi edustusjoukkueen mukaan FA Cupin 6. kierroksen otteluun Middlesbroughia vastaan 19. maaliskuuta 2007, mutta oli koko ottelun vaihtopenkillä. Nemanja Vidićin loukkaannuttua hän oli kokoonpanossa myös seuraavissa otteluissa, muun muassa Mestarien liigan ottelussa AS Romaa vastaan. Hän ei päässyt kentälle ja pian hän putosi kokoonpanosta loukkaantuminen takia.
Cathcart pelasi seuraavilla kausilla lainasopimuksella Royal Antwerpissä, Plymouth Argylessa ja Watfordissa. Kesällä 2010 hän siirtyi valioliigaan nousseeseen Blackpooliin. Hän pelasi putoamiseen päättyneellä kaudella 2010–2011 kaikkiaan 30 valioliigaottelua ja teki yhden maalin. Seuraavien kolmen kauden aikana hän pelasi Blackpoolissa 82 mestaruussarjan ottelua, joissa teki kaksi maalia.
Cathcart siirtyi vapaalla siirrolla Watfordiin kesällä 2014. Ensimmäisellä kaudella hän pelasi 29 mestaruussarjan ottelua ja kauden päätteeksi seura nousi Valioliigaan. Cathcart pelasi kaudella 2015–2016 Valioliigassa 35 ottelua, seuraavalla kaudella 15 ottelua, sitten vammojen vuoksi vain seitsemän ottelua ja neljännellä kaudella 36 ottelua. Hän teki liigakaudella 2015–2016 yhden maalin ja kaudella 2018–2019 kolme maalia.
Maajoukkue

Cathcart pelasi ensimmäisen A-maaottelunsa Pohjois-Irlannin maajoukkueessa 0–1-tappioon päättyneessä EM-karsintaottelussa Sloveniaa vastaan syyskuussa 2010. Ensimmäisen maaottelumaalinsa hän teki EM-karsintaottelussa Suomea vastaan lokakuussa 2015. Kaikkiaan hän on marraskuun 2019 loppuun mennessä pelannut 49 maaottelua, joissa hän on tehnyt kaksi maalia. Hän on pelannut 19 EM- ja seitsemän MM-karsintaottelua. Hän pelasi neljä karsintaottelua Pohjois-Irlannin selviytyessä EM-kilpailuihin 2016 ja itse kisoissa hän pelasi täyden ajan joukkueensa kaikissa neljässä ottelussa.
Colditz (täsmennyssivu)

Colditz voi tarkoittaa ainakin seuraavia:
Colditz, kaupunki Saksassa
Colditzin linna, Colditzin kaupungissa sijaitseva linna
Vankileiri Colditz (The Colditz Story), brittimajuri Patrick Robert Reidin kirja vuodelta 1952, suom. 1974
Sankareiden vankileiri (The Colditz Story), brittiläinen elokuva vuodelta 1955
Pako hakaristin varjosta (Colditz: Escape of the Birdmen / The Birdmen), brittiläinen elokuva vuodelta 1971
Vankileiri Colditz (Colditz), brittiläinen televisiosarja 1972–1974
Colditz, brittiläinen televisiosarja vuodelta 2005
Colditz – The Legend, brittiläinen dokumenttielokuva vuodelta 2010.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colditz”, voi hakea sivunnimihaulla, laajalla sivunnimihaulla tai tekstihaulla.
Dan Snaith

| Dan Snaith |
| --- | --- |
 Dan Snaith vuonna 2005.
Henkilötiedot
Syntynyt: 1978
Muusikko
Taiteilijanimi:  Caribou, Manitoba, Daphni
Tyylilajit:  electronica, IDM, folktronica, neo-psykedelia, shoegazing
Soittimet:  syntetisaattori, rummut, kitara, bassokitara
Levy-yhtiöt:  City Slang, Merge Records ,Domino Records, The Leaf Label
Aiheesta muualla
caribou.fm
  [ Muokkaa Wikidatassa ] [ ohje ]  
Daniel Victor ”Dan” Snaith (s. 1978) on kanadalainen muusikko ja matemaatikko.
Snaith teki musiikkia alun perin nimellä Manitoba, mutta vaihtoi nimen Caribouhun punk-laulaja Richard Manitoban uhattua Snaithia oikeustoimilla taiteilijanimen vuoksi. Snaith on tehnyt myös joitan levytyksiä nimellä Daphni.
Diskografia > Manitoba

Start Breaking My Heart (2001)
Up in Flames (2003)
Diskografia > Caribou

The Milk of Human Kindness (2005)
Andorra (2007)
Swim (2010)
Our Love (2014)
Diskografia > Daphni

Jiaolong (2012)
Courbet

Courbet voi tarkoittaa seuraavia asioita:
Amédée Courbet (1827–1885), ranskalainen amiraali
Félicien Courbet (1888–1967), belgialainen vesipalloilija ja uimari
Gustave Courbet (1819–1877), ranskalainen taidemaalari
Courbet-luokka (ironclad), ironclad-taistelulaivaluokka
FS Courbet (1882), Courbet-luokan ironclad-taistelulaiva
Courbet-luokka, taistelulaivaluokka
FS Courbet (1911), Courbet-luokan taistelulaiva
FS Courbet (F712), La Fayette -luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Courbet”, voi hakea sivunnimihaulla, laajalla sivunnimihaulla tai tekstihaulla.
David B. Henderson

David B. Henderson
David Bremner Henderson (14. maaliskuuta 1840 Old Deer, Skotlanti – 25. helmikuuta 1906 Dubuque, Iowa) oli yhdysvaltalainen republikaanipuoluetta edustanut poliitikko. Hän edusti Iowan osavaltiota Yhdysvaltain edustajainhuoneessa 1883–1903 ja toimi edustajainhuoneen puhemiehenä 1899–1903. Henderson syntyi Skotlannissa, mutta muutti vanhempiensa kanssa Yhdysvaltoihin vuonna 1846.
Henderson palveli Pohjoisvaltioiden armeijassa Yhdysvaltain sisällissodassa ja haavoittui kaksi kertaa[lähde? ] vakavasti. Henderson liittyi armeijaan sotamiehenä syyskuussa 1861, mutta myöhemmin hänet valittiin komppaniansa yliluutnantiksi (first lieutenant). Henderson sotilaspalvelus loppui ensimmäisen kerran hänen menetettyään taistelussa jalkansa. Tämän jälkeen Henderson toimi toukokuusta 1863 kesäkuuhun 1864 saakka rekrytointitehtävissä Iowassa, minkä jälkeen hän palasi armeijaan everstinä.
Aiheesta muualla

Henkilöartikkeli Hendersonista kongressin sivuilla
| 0 | 1 | 2 | 3 |
| --- | --- | --- | --- |
|  | Edeltäjä: Thomas Brackett Reed | Yhdysvaltain edustajainhuoneen puhemies 1899–1903 | Seuraaja: Joseph Gurney Cannon |
Craig Jones

Craig Jones -nimisiä henkilöitä:
Craig Jones, muusikko, Slipknot-yhtyeen jäsen
Craig Jones, brittiläinen ratamoottoripyöräilijä
Craig Jones, australialainen kriketin pelaaja
Craig Jones, brittiläinen jalkapalloilija
Craig Jones, brittiläinen stunt-ajaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Craig Jones”, voi hakea sivunnimihaulla, laajalla sivunnimihaulla tai tekstihaulla.
Cawnporen piiritys

Cawnporen piiritys oli 5.–25. kesäkuuta 1857 kestänyt Cawnporen eli nykyisen Kanpurin kaupungin brittivaruskunnan ja siviilien piiritys Intian sepoy-kapinan aikana. Brittivaruskunta surmattiin hämäävän antautumissopimuksen avulla ja myöhemmin surmattiin vielä joukko vangeiksi otettuja brittinaisia ja lapsia. Britit vastasivat kostotoimenpitein heidän vallattuaan kaupungin takaisin 16. heinäkuuta.
Tausta

Nana Sahib eli oikealta nimeltään Dhondu Pant oli Bithurin hallitsija Baji Rao II:n perijä. Britit olivat kuitenkin liittäneet hänen maansa brittiläiseen Intiaan vastineeksi suuresta eläkkeestä. Raon kuoltua eläke lakkautettiin, vaikka Nana Sahib vaati sen maksamista itselleen. Nana Sahib matkusti neuvottelemaan eläkkeestä Lucknow'n. Intian sepoy-kapina puhkesi Meerutissa 10. toukokuuta 1857. Nana Sahib palasi tilanteen takia Bithuriin.
Cawnporessa eli nykyisessä Kanpurissa ollutta brittiläistä varuskuntaa komensi kenraalimajuri Hugh Massy Wheeler. Wheeler arvioi väärin komentamiensa sepoy-, eli brittiarmeijassa palvelleiden intialaisten sotilaiden luotettavuuden sepoy-kapinan levitessä Meerutista muille paikkakunnille. Nana Sahibin saapuessa Vawnporeen Bithurista oman sotajoukkonsa kanssa Wheeler hyväksyi näiden avun ja asetti nämä vartioimaan Cawnporen kassaa.